CELEX: 52004PC0528
Language: el
Date: 2004-07-29
Title: Πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 1035/2001 για τη θέσπιση συστήματος τεκμηρίωσης των αλιευμάτων του Dissostichus spp.

Avis juridique important

|

52004PC0528

Πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 1035/2001 για τη θέσπιση συστήματος τεκμηρίωσης των αλιευμάτων του Dissostichus spp.  /* COM/2004/0528 τελικό - CNS 2004/0179 */  

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1035/2001 για τη θέσπιση συστήματος τεκμηρίωσης των αλιευμάτων του Dissostichus spp.(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ Επιτροπή για τη διατήρηση της θαλάσσιας πανίδας και χλωρίδας της Ανταρκτικής (CCAMLR) θέσπισε, κατά τη δεκάτη ογδόη ετήσια συνεδρίασή της του Νοεμβρίου 1999, σύστημα τεκμηρίωσης για τα αλιεύματα του είδους Dissostichus spp. Το σύστημα αυτό έχει ως στόχο τη βελτίωση της παρακολούθησης των διεθνών συναλλαγών του είδους Dissostichus spp. και τον καθορισμό της προέλευσης όλων των ειδών που εισάγονται στο έδαφος συμβαλλόμενων μερών της CCAMLR ή εξάγονται από αυτά. Το σύστημα αυτό επιτρέπει επίσης να καθοριστεί εάν τα αλιεύματα Disssotichus spp. αλιεύθηκαν στη ζώνη της σύμβασης σύμφωνα με τα μέτρα διατήρησης της CCAMLR και στη συγκέντρωση των δεδομένων σχετικά με αυτά προκειμένου να διευκολυνθεί η επιστημονική αξιολόγηση των αποθεμάτων. Αφορά όλα τα αλιεύματα του είδους Dissostichus spp., είτε αυτά αλιεύθηκαν εντός ή εκτός της ζώνης της σύμβασης.Το σύστημα αυτό ενσωματώθηκε στο κοινοτικό δίκαιο με τον κανονισμό (ΕΚ) αριθ. 1035/2001 του Συμβουλίου, της 22ας Μαΐου 2001 για τη θέσπιση συστήματος τεκμηρίωσης των αλιευμάτων του Dissostichus spp.Κατά την εικοστή δεύτερη ετήσια συνεδρίασή της του Νοεμβρίου 2003, η CCAMLR επεσήμανε ότι αλιεύματα του είδους Dissostichus spp., τα οποία αποτελούσαν αντικείμενο εγγράφου αλιευμάτων, εκφορτώθηκαν σε λιμένες κρατών που δεν εφαρμόζουν το σύστημα τεκμηρίωσης αλιευμάτων. Σημείωσε επίσης ότι η επικύρωση των εκφορτώσεων στους λιμένες κρατών που εφαρμόζουν το σύστημα αυτό πραγματοποιήθηκε, σε ορισμένες περιπτώσεις, από τις αρχές του κράτους σημαίας και όχι από την αρμόδια αρχή του λιμένα.Έχοντας συνείδηση του γεγονότος ότι οι διαφορετικές αυτές πρακτικές μπορούν να οδηγήσουν σε δόλια χρήση του συστήματος τεκμηρίωσης αλιευμάτων λόγω των επιπτώσεών τους στην παρακολούθηση της εφαρμογής του, η CCAMLR αποφάσισε να προβεί σε ορισμένες τροποποιήσεις του με στόχο τη βελτίωση του συστήματος τεκμηρίωσης, και ιδίως στον καθορισμό των αρχών επικύρωσης των εκφορτώσεων του Dissostichus spp. στα έγγραφα αλιευμάτων. Η απόφαση αυτή συνοδεύεται από τροποποίηση της απόφασής της σχετικά με τη χρησιμοποίηση λιμένων κρατών που δεν εφαρμόζουν το σύστημα τεκμηρίωσης αλιευμάτων του Dissostichus spp., η οποία έχει ως στόχο την υποχρέωση των σκαφών που είναι εφοδιασμένα με άδεια αλιείας του Dissostichus spp., να εκφορτώνουν τα αλιεύματά τους στα κράτη που εφαρμόζουν το εν λόγω σύστημα και να διαθέτουν κατάλογο των εν λόγω κρατών. Η τροποποίηση αυτή της απόφασης υποστηρίχθηκε από την Κοινότητα. Κατά συνέπεια, παρά το γεγονός ότι δεν πρόκειται για δεσμευτικό νομικό κείμενο, πρόκειται να ενσωματωθεί στο κοινοτικό δίκαιο.Τέλος, δεδομένου ότι το σύστημα τεκμηρίωσης αλιευμάτων εφαρμόζεται σε όλες τις εμπορικές συναλλαγές του Dissostichus spp., εισάχθηκαν τροποποιήσεις για τον καθορισμό του όρου «εισαγωγή».Η Επιτροπή προτείνει στο Συμβούλιο να εγκρίνει τον τροποποιημένο κανονισμό.2004/0179 (CNS)Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1035/2001 για τη θέσπιση συστήματος τεκμηρίωσης των αλιευμάτων του Dissostichus spp.ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,την πρόταση της Επιτροπής [1],[1]  EE C [...] της [...],σ. [...]τη γνώμη του Ευρωπαϊκού Κοινοβουλίου [2],[2]  EE C [...] της [...],σ. [...]Εκτιμώντας τα εξής:(1) Ο κανονισμός (ΕΚ) αριθ. 1035/2001 του Συμβουλίου, της 22ας Μαΐου 2001, για τη θέσπιση συστήματος τεκμηρίωσης αλιευμάτων του Dissostichus spp. [3] θέτει σε εφαρμογή το σύστημα τεκμηρίωσης αλιευμάτων που θεσπίστηκε από την Επιτροπή για τη διατήρηση της θαλάσσιας πανίδας και χλωρίδας της Ανταρκτικής, η οποία στο εξής καλείται "CCAMLR", κατά τη δέκατη όγδοη ετήσια συνεδρίασή της του Νοεμβρίου 1999.[3]  ΕΕ L 145 της 31.5.2001, σ. 1. Κανονισμός που τροποποιήθηκε από τον κανονισμό (ΕΚ) αριθ. 669/2003 (ΕΕ L 97 της 15.4.2003, σ. 1).(2) Το Νοέμβριο του 2003, κατά την εικοστή τρίτη ετήσια συνεδρίασή της, η CCAMLR προέβη σε ορισμένες τροποποιήσεις του συστήματος εκδίδοντας σχετική απόφαση, η οποία έχει ως στόχο τη βελτίωση του ελέγχου των εκφορτώσεων του Dissostichus spp. και την παρακολούθηση του συστήματος τεκμηρίωσης.(3) Δεδομένου ότι το σύστημα τεκμηρίωσης αλιευμάτων εφαρμόζεται στο σύνολο των εμπορικών συναλλαγών του Dissostichus spp., πρέπει να καθοριστεί η έννοια του όρου «εισαγωγή».(4) Κατά συνέπεια, πρέπει να τροποποιηθεί ο κανονισμός (ΕΚ) αριθ. 1035/2001.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΚ) αριθ. 1035/2001 τροποποιείται ως εξής:1. Στο άρθρο 3, προστίθεται το ακόλουθο σημείο δ):"δ) "εισαγωγή": ο τελωνειακός προορισμός που αναφέρεται στο άρθρο 4, σημείο 15β του κανονισμού (ΕΟΚ) αριθ. 2913/92 του Συμβουλίου [4] καθώς και τα τελωνειακά καθεστώτα που αναφέρονται στο άρθρο 4 σημεία 16α έως 16στ του ιδίου κανονισμού".[4]  ΕΕ L 302 της 19.10.92, σ. 1.2. Το άρθρο 4 αντικαθίσταται από το εξής κείμενο:"Άρθρο 41. Τα κράτη μέλη λαμβάνουν όλα τα αναγκαία μέτρα προκειμένου η χορήγηση των γενικών ή ειδικών αδειών αλιείας Dissostichus spp. να συνοδεύεται από την υποχρέωση εκφόρτωσης των αλιευμάτων σε κράτη που εφαρμόζουν το σύστημα τεκμηρίωσης αλιευμάτων.2. Τα κράτη μέλη επισυνάπτουν στις γενικές και ειδικές άδειες αλιείας Dissostichus spp. τον κατάλογο κρατών που εφαρμόζουν το σύστημα τεκμηρίωσης αλιευμάτων.3. Τα κράτη μέλη λαμβάνουν όλα τα αναγκαία μέτρα έτσι ώστε τα αλιευτικά σκάφη που φέρουν τη σημαία τους και επιτρέπεται να αλιεύουν Dissostichus spp., να συμπληρώνουν δεόντως το έγγραφο αλιευμάτων για κάθε εκφόρτωση ή μεταφόρτωση Dissostichus spp.."3. Στο άρθρο 10 παράγραφος 1 σημείο β), η πρώτη περίπτωση αντικαθίσταται από το ακόλουθο κείμενο:"- επικύρωση υπογεγραμμένη και σφραγισμένη από επίσημο υπάλληλο του λιμένα εκφόρτωσης ή της ελεύθερης ζώνης, ο οποίος ενεργεί υπό την εποπτεία είτε του τελωνείου, είτε των αλιευτικών αρχών του κράτους λιμένα, και ο οποίος είναι αρμόδιος για την επικύρωση πιστοποιητικών αλιευμάτων Dissostichus spp.,"4. Στο άρθρο 12 παράγραφος 1, η πρώτη περίπτωση αντικαθίσταται από το ακόλουθο κείμενο:"- επικύρωση υπογεγραμμένη και σφραγισμένη από επίσημο υπάλληλο του λιμένα εκφόρτωσης ή της ελεύθερης ζώνης, ο οποίος ενεργεί υπό την εποπτεία είτε του τελωνείου, είτε των αλιευτικών αρχών του κράτους λιμένα, και ο οποίος είναι αρμόδιος για την επικύρωση πιστοποιητικών αλιευμάτων Dissostichus spp.,"Άρθρο 2Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.Βρυξέλλες,Για το ΣυμβούλιοΟ Πρόεδρος